20/06/2014 | Administración LocalMunicipal
Ferrol
Concellería de Benestar Social
Aprobación definitiva da modificación da Ordenanza reguladora do servizo de axuda no fogar do Concello de Ferrol

Ao non presentárense reclamacións durante o prazo de exposición ao público, queda automaticamente elevado a definitivo o acordo plenario inicial do Concello de Ferrol de data 27 de marzo de 2014 sobre a modificación da ordenanza reguladora do servizo de axuda no fogar do Concello de Ferrol para a súa adaptación ao Decreto 149/2013, de 5 de setembro EXPOSICIÓN DE MOTIVOS O pleno do concello de Ferrol en sesión realizada o día 29 de abril de 2009 aprobou a Ordenanza reguladora do Servizo de Axuda no Fogar e na sesión do día 27 de maio de 2010 aprobou unha modificación de dita Ordenanza. O Decreto 149/2013, do 5 de setembro polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, dálle unha nova redacción aos artigos 14.2, 59 e 61 do Decreto 99/2012, do 16 de marzo, polo que se regulan os servizos sociais comunitarios e o seu financiamento, polo que se fai necesario adaptar a normativa municipal existente en materia de axuda no fogar ao establecido nos mencionados artigos. O Decreto 99/2012, de 16 de marzo, polo que se regulan os servizos sociais comunitarios e o seu financiamento establece novas regras de cálculo para o copagamento dos servizos sociais, concretamente no servizo de axuda no fogar para persoas en situación de dependencia que teñen o dereito de atención recoñecido, establécese un copagamento directamente vinculado á capacidade económica das persoas. Así mesmo regula as regras para o establecemento da participación económica das persoas usuarias do servizo de axuda no fogar de carácter básico. O artigo 8. f nas funcións dos servizos sociais comunitarios básicos está a xestión do servizo de axuda no fogar así como a participación na xestión das prestacións destinadas a garantir a autonomía persoal e a atención á dependencia, nos termos establecidos na normativa que resulte aplicable. No artigo 9.1. b di que o servizo de axuda no fogar ten por obxecto prestar un conxunto de atencións ás persoas ou familias no seu domicilio, desde unha perspectiva integral e normalizadora para facilitar o seu desenvolvemento persoal e a permanencia no seu medio habitual, especialmente naquelas situacións en que teñan limitada a súa autonomía ou noutras situacións de risco social para as cales resulte un recurso idóneo. A sección 3ª dedícase en particular ao servizo de axuda no fogar. O artigo 59 se ocupa da determinación da capacidade económica das persoas dependentes valoradas con dereito de atención recoñecido e o artigo 62 fai referencia á participación das persoas usuarias no financiamento doutros servizos sociais comunitarios no que se aplique o copagamento. O servizo de axuda no fogar constitúe unha prestación básica dos servizos sociais comunitarios. Ten como obxectivos básicos os de manter ás persoas no seu medio convivencial habitual e favorecer o incremento da autonomía persoal. A lei 7/1985, de 2 de abril, reguladora de bases de réxime local nos artigos 25.2K e 26.1. c atribúe competencias aos concellos en materia de prestación de servizos sociais. A Lei 5/1997, de 22 de xullo, da administración local de Galicia, nos artigos 80. K e 81. c sinala entre as competencias propias dos municipios a prestación de servizos sociais. A lei 39/2006, do 14 de decembro, de promoción da autonomía persoal e atención ás persoas en situación de dependencia no artigo 12.1 fai referencia á participación das Entidades Locais na participación da xestión dos servizos de atención ás persoas en situación de dependencia. No artigo 15.1. c. no catálogo de servizos sociais de promoción da autonomía persoal e atención á dependencia se cita o servizo de axuda no fogar e no artigo 23 se define dito servizo como o conxunto de actuacións levadas a cabo no domicilio das persoas en situación de dependencia co fin de atender ás súas necesidades básicas da vida diaria. A lei 13/2008, do 3 de decembro, de servizos sociais de Galicia no artigo 20. d define a axuda no fogar como aquel servizo ou actuación consistente en ofrecerlle un conxunto de atencións a persoas ou familias no seu propio domicilio, para facilitar o seu desenvolvemento e a permanencia no seu contorno habitual. No artigo 61 recolle que todos os concellos de Galicia asegurarán, como mínimo, a prestación de servizos sociais comunitarios básicos de titularidade municipal. A Orde do 22 de xaneiro de 2009 pola que se regula o servizo de axuda no fogar. Os preceptos desta normativa manteñen a súa vixencia agás os artigos 13.1; 17, 18 e punto primeiro da disposición transitoria segunda que quedan derogados na disposición derrogatoria segunda do Decreto 99/2012, de 16 de marzo. Decreto 254/2011, do 23 de decembro polo que se regula o réxime de rexistro, autorización, acreditación e a inspección dos servizos sociais en Galicia. En consecuencia e coa finalidade de garantir unha equidade, calidade e intensidade homoxéneas nos tipos de atención e os criterios de participación económica das persoas usuarias, o Concello de Ferrol, de conformidade co marco normativo referenciado que confire aos concellos a potestade regulamentaria e de autoorganización dentro da esfera das súas competencias, regula os requisitos e condicións da prestación do servizo de axuda no fogar municipal a través da presente ordenanza. O obxecto desta Ordeanza é a regulación, como servizo público, do servizo de axuda no fogar (en adiante SAF) no concello de Ferrol O establecido nesta Ordeanza é de aplicación a todos os programas de axuda no fogar que se desenvolvan no término municipal de Ferrol.6O SAF é un servizo público de carácter local consistente en ofrecer un conxunto de atencións a persoas ou unidades de convivencia no propio domicilio, desde unha perspectiva integral, para facilitar o seu desenvolvemento e a permanencia no seu medio habitual. O SAF poderá prestarse a calquera persoa ou unidade de convivencia para as cales, de acordo coa valoración técnica correspondente, supoña un recurso idóneo de atención. De xeito particular o servizo atenderá ás persoas maiores con déficits de autonomía e persoas con discapacidade, especialmente cando carezan de apoio persoal no seu medio inmediato. Os obxectivos do SAF son: a) Mellorar a calidade de vida das persoas usuarias posibilitando a permanencia no seu contorno habitual de convivencia b) Favorecer e potenciar a autonomía persoal no propio domicilio d) Retardar ou evitar a institucionalización e) Atender situacións puntuais de crise persoal ou familiar que afecten á autonomía f) Proporcionar períodos de descanso á/ao coidadora/or habitual De conformidade coa valoración técnica realizada polos servizos sociais para cada caso, poderán prestarse os seguintes tipos de atención: a) atencións de carácter persoal na realización das actividades básicas da vida diaria no propio domicilio I. Asistencia para levantarse e deitarse. II. Tarefas de coidado e hixiene persoal, así como para vestirse. III. Control do réxime alimentario e axuda, se é o caso, para alimentarse. IV. Supervisión, cando proceda, das rutinas de administración de medicamentos prescritas por facultativos. V. Apoio para cambios posturais, mobilizacións, orientación espacio-temporal. VI. Apoio a persoas afectadas por problemas de incontinencia. VII. Outras tarefas para favorecer a atención integral da persoa usuaria. b) atencións das necesidades de carácter doméstico e da vivenda que incidan e axuden na mellora do contorno das persoas usuarias e da súa familia: limpeza e mantemento da hixiene e salubridade da vivenda, compra de alimentos e doutros productos de uso común, preparación dos alimentos, lavado e coidado das prendas de vestir, coidados básicos da vivenda. VIII. Limpeza e mantemento da hixiene e salubridade da vivenda. IX. Compra de alimentos e outros productos de uso común. X. Preparación dos alimentos. XI. Lavado e coidado das pezas de vestir, así como do enxoval doméstico. XII. Apoio á unidade familiar. XIII. Coidados e mantemento básico da vivenda. c) Acompañamento persoal na realización doutras actividades básicas da vida diaria tales como trámites urxentes ou visitas médicas. XIV. Seguimento das intervencións realizadas polo sistema sanitario. XV. Apoio en trámites urxentes de carácter administrativo, xudicial e similares. Este tipo de atención poderá ser facilitado en parte, se é o caso, por programas específicos de lavandaría ou alimentación a domicilio. d) Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estructuración familiar. Con carácter complementario, unha vez garantido o nivel básico de atención, o servizo de axuda no fogar poderá incorporar, entre outros, as seguintes actuacións e servizos: a. Actividades de acompañamento, socialización e desenvolvemento de hábitos saudables. b. Servizo de préstamo de axudas técnicas para persoas en situación de dependencia ou dependencia temporal. Para estes efectos enténdese por axuda técnica calquera produto, dispositivo, equipamento, instrumento, tecnoloxía ou software, fabricado especialmente ou dispoñible no mercado, para previr, compensar, controlar, mitigar ou neutralizar deficiencias ou limitacións na actividade e restriccións na participación social das persoas. c. Prestación de atención a distancia mediante dispositivos de teleseguimento, teleasistencia e similares. d. Adaptacións funcionais do fogar. e. Servizo de podoloxía. f. Servizo de fisioterapia. Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e calidade de vida. En todo caso, as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se falicite e promova a súa autonomía. En ningún caso poderán formar parte das actuacións desenvolvidas polo servizo: - as actividades domésticas que non fosen incluídas no proxecto de intervención e no acordo do servizo - as actuacións que, polo seu carácter sanitario, deban ser realizadas por persoal facultativo. O servizo estará aberto a todas as persoas ou unidades de convivencia para as que de acordo coa valoración técnica correspondente, supoña un recurso idóneo de atención. De xeito particular, o servizo atenderá ás persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato así como os fogares con menores en que se observe necesidade dunha intervención. Tamén poderá dar unha resposta preventiva e socializadora a diversas situacións de familias en risco de exclusión social. En todo caso darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia. As persoas usuarias do servizo no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: a) a seren tratadas con respecto debido á súa dignidade, intimidade e autonomía b) a accederen e utilizaren os servizos en condicións de igualdade e non discriminación c) a recibiren unha atención individualizada e adaptada ás súas necesidades, coa calidade e duración determinadas en cada caso. d) a recibiren unha información de xeito áxil, suficiente, veraz e comprensible sobre os recursos e as prestacións do sistema galego de servizos sociais, así como a que sexan asistidas e orientadas nos trámites necesarios. e) a coñecer a organización e o regulamento do servizo f) a coñecer a situación do seu expediente g) a teren asignado/a un/unha profesional de referencia que actúe como interlocutor/a principal e que asegure a coherencia da intervención h) ao tratamento confidencial dos seus datos de acordo co disposto na lei orgánica 15/1999, do 13 de decembro, de protección de datos de carácter persoal i) á calidade dos servizos e a presentaren queixas e suxestións á persoa coordinadora do servizo j) ao respecto dos seus dereitos lingüísticos, garantindo, en todo caso, o desenvolvemento da actividade dos servizos sociais comunitarios desde a práctica dunha oferta positiva do idioma galego. k) A seren informadas, de xeito claro e preciso, sobre a intervención prevista e elixir libremente, dentro da capacidade de oferta do sistema e logo da valoración técnica, o tipo de medidas ou de recursos adecuados para o seu caso, así como a participar na toma de decisións que modifiquen o proceso de intervención acordado. As persoas usuarias, no marco dos deberes que con carácter xeral se establecen no artigo 7 da lei 13/2008, de servizos sociais de Galicia, e se é o caso na lexislación vixente sobre o procedemento administrativo común, terán os seguintes deberes: a) cumprir coas condicións do servizo, facilitando e colaborando na execución das tarefas do persoal ao seu cargo e pondo á súa disposición, cando se trate dun servizo realizado no domicilio, os medios materiais necesarios. b) facilitar e cooperar no seguimento, avaliación e xestión do servizo c) respetar a dignidade persoal e profesional das persoas que lles presten o servizo, así como respectar os límites das súas obrigas laborais d) Comunicar ao persoal de referencia os cambios das circunstancias familiares, sociais ou financeiras que puideran resultar relevantes na asignación, modificación, suspensión ou extinción das prestacións ou servizos. e) participar no pagamento dos servizos nos termos que se estableza na súa normativa reguladora f) comunicar con dez días de antelación, en circunstancias ordinarias e previsibles, calquera ausencia temporal que puidese impedir ou dificultar a execucción do servizo. g) Colaborar co persoal encargado do seu caso, acudindo ás entrevistas programadas, seguindo as orientacións e participando no desenvolvemento das actividades incluídas no servizo, centro ou programa en función das súas capacidades e nos termos acordados en cada caso. h) Manter unha actitude positiva de colaboración coas persoas profesionais dos servizos sociais comunitarios, participando activamente no proceso pautado de mellora, autonomía persoal e inserción social. A denegación da solicitude procederá por algunha das seguintes causas: • Non cumprir os requisitos exisidos • Poder satisfacer axeitadamente as súas necesidades por si mesmo/a e/ou co apoio dos seus familiares ate o terceiro grao por consanguineidade ou afinidade. • Non aceptar o copago do servizo • Calquera outra causa debidamente motivada Estas causas de denegación soamente afectan ás persoas de libre concorrencia. a) A renuncia da persoa usuaria b) O cambio do programa individual de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar c) Traslado definitivo da súa residencia a outro concello d) Falecemento da persoa usuaria e) Incumprimento reiterado dos deberes e obrigas establecidas para as persoas usuarias na prestación do servizo f) A falta reiterada de pagamento do servizo g) Desaparición das causas que motivaron a prestación do servizo. Ademáis, con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán substanciarse no expediente individual, mediante un novo informe social. Cando se trate dun servizo público de axuda no fogar asignado a persoas en situación de dependencia na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte da entidade titular do servizo, dun expediente de extinción ou modificacións das condicións de prestación do servizo deberá notificarse en todo caso ao órgano competente para ditar resolución de Programa Individual de Atención. Son causas de suspensión temporal do servizo, logo de tramitación do correspondente expediente e informe razoado do persoal técnico coordinador do servizo, que deberá incorporarse ao expediente persoal, as que seguen: 10.1. Ausencia temporal do domicilio: neste caso o servizo poderá suspenderse por un máximo de tres meses para as persoas usuarias que accedan ao servizo polo sistema de libre concorrencia e por un máximo de dous meses para as persoas usuarias de dependencia, debendo acreditar a persoa usuaria as causas que motivan a súa ausencia.10.2. Modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causantes da suspensión, coa excepción das prazas vinculadas a un dereito exercido dentro do sistema de autonomía e atención á dependencia, suposto no que se estará ao disposto na correspondente normativa reguladora. O concello de Ferrol prestará o servizo público de axuda no fogar, ben directamente ou ben mediante as diversas modalidades de contratación da xestión de servizos públicos reguladas na normativa vixente sobre contratos do sector público, a través de entidades privadas debidamente autorizadas dacordo co principio de complementariedade e na forma e coas condicións que se prevean nos correspondentes planes e programas de servizos segundo dispón a Lei de Servizos Sociais de Galicia. As entidades privadas non poderán subcontratar a execución da prestación principal do servizo de axuda no fogar, entendendo por tal as atencións de carácter básico, regular e continuado, realizadas no fogar da persoa ou unidade de convivencia usuaria do servizo. Non obstante, poderanse subcontratar prestacións complementarias do servizo, así como as que non teñan carácter regular, as que se poidan executar fóra do domicilio ou sexan un reforzo das atencións básicas.12.1 Existirá un profesional de referencia, que actuará como coordinador do servizo e que deberá estar en posesión dunha cualificación mínima de diplomatura universitaria na área de servizos sociais. No caso de que o número de persoas usuarias sexa menor de 50, o persoal técnico mínimo exixible será de 0,02 profesionais en cómputo de xornada completa por persoa usuaria. Nos demais casos aplicarase a seguinte táboa: 12.2 O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de prestar o servizo a persoas en situación de dependencia valorada, deberán estar en posesión do título de Técnico en Atención a Persoas en Situación de Dependencia ou equivalente, regulado no Real Decreto 1593/2011, do 4 de novembro, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real Decreto 1379/2008, do 1 de agosto, polo que se establecen os certificados de profesionalidade da familia profesional de servizos socioculturais e á comunidade.12.3 O concello contará e expoñerá publicamente o regulamento de funcionamento do servizo de axuda no fogar 12.4 O servizo terá unha coordinación permanente, interna cos otros profesionais de Servizos Sociais e externa coas empresas que teñen adxudicado o servizo.12.5 Unha vez iniciado o servizo de axuda no fogar a persoa que exerza como responsable técnica garantirá unha supervisión do servizo efectivamente prestado que será realizada sempre que as circunstancias o fagan necesaria e, como mínimo, cunha periodicidade de dous meses. Os seguimentos realizados polos coordinadores das empresas adxudicatarias de axuda no fogar se fará nos domicilios das persoas usuarias.12.6 O concello abrirá un expediente por cada persoa usuaria ou por cada unidade de convivencia á que se presta o servizo, no cal constará, cando menos: Acordo do servizo, proxecto de intervención, informes de seguimento, consentimento informado. O tratamento da información contida nos expedientes realizarase de acordo coa normativa vixente en materia de protección de datos de carácter persoal.13.1 O acceso será prioritario é directo para persoas ás cales, tendo recoñecida a situación de dependencia, se lles asigne a axuda no fogar na correspondente resolución do programa individual de atención, e consonte a aplicación do programa de asignación de recursos establecido no título II do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos competentes. Para estes efectos o concello de Ferrol, cando sexa o caso, procederá a dar de alta ás persoas en agarda de acordo coa orde de prelación establecida no programa de asignación de recursos sen que sexa necesario acordo do órgano do concello de Ferrol.13.2 Para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia segundo o calendario de implantación establecido regulamentariamente, o acceso ao servizo, logo da prescripción técnica do profesional de referencia resolverase en réxime de libre concorrencia en aplicación dun baremo público. Anexo I a) O procedemento iniciarase por instancia de parte, de conformidade cos principios xerais recollidos na Lei 30/1992, do 26 de novembro de réxime xurídico das administracións e do procedemento administrativo común, e co baremos que se establece nesta Ordeanza. b) Cando circunstancias debidamente acreditadas no expediente así o xustifiquen, o procedemento de acceso ao servizo poderá iniciarse de oficio. c) As solicitudes dos particulares para acceder ao servizo deberás ser valoradas en todo caso por un traballador/a social ou en circunstancias excepcionais polo profesional técnico de referencia dos servizos sociais de atención primaria do concello que, unha vez realizada a correspondente visita domiciliaria determinará, mediante informe preceptivo, a idoneidade do servizo así como a intensidade recomendable para cada caso concreto. d) O órgano competente para ditar a resolución será o alcalde/alcaldesa quen pode delegar esta competencia de conformidade co disposto no artigo 21.3º da Lei 7/1985, do 2 de abril reguladora das bases de réxime local. e) Unha vez notificada a resolución de concesión do servizo, deberán acordarse, entre os servizos sociais de atención primaria do concello e a persoa usuaria, as condicións básicas da prestación que se substanciarán no contrato ou acordo regulador do servizo. f) No caso de extrema e urxente necesidade debidamente xustificada, mediante resolución motivada do alcalde ou membro da corporación local responsable en materia de servizos sociais, poderase iniciar de oficio a prestación do servizo de maneira inmediata, por proposta dos servizos sociais do concello e sen prexuízo da posterior instrucción do correspondente expediente. g) Na prestación do servizo, ademais do persoal profesional, poderá colaborar persoal voluntario baixo a supervisión técnica dos servizos sociais do concello. Para estes efectos estarase ao previsto na lexislación en vigor de voluntariado. h) No caso de tratarse de intervencións de carácter psicosocial e educativo subsidiarias dun programa de educación e apoio familiar, deberán incorporarse ao procedemento outras figuras profesionais dos servizos sociais do concello de Ferrol. Para solicitar o servizo de axuda no fogar no procedemento de libre concorrencia será necesario reunir os seguintes requisitos: • Estar empadroado/a no concello de Ferrol e ter residencia efectiva no mesmo • Aportar toda a documentación esixida no momento da solicitude • Ser valorado como recurso idóneo a aplicar polo persoal técnico dos servizos sociais municipais As solicitudes de axuda no fogar libre concorrencia presentaránse no modelo normalizado do concello ( Anexo IV) acompañando a seguinte documentacion: • Fotocopia do DNI/NIE da/o beneficiario/a e da persoa solicitante • Fotocopia do libro de familia no caso de que se trate de menores de idade • Fotocopia da tarxeta sanitaria • Informe das condicións de saúde, facendo mención das medidas preventivas a ter en conta, de ser o caso. • Xustificante dos ingresos de todas as persoas residentes na mesma unidade de convivencia. Para estes efectos considerase renta a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas (rendimentos do traballo, rendimentos do capital, rendimentos das actividades económicas, ganancias e pérdidas patrimoniais, imputacións de renda que se establezan por lei). Deberá achegar: – Certificado de pensión do Organismo Competente – Fotocopia da declaración da renda ou declaración xurada de non ter obriga de facela – Certificado do Servizo público de emprego acreditativa de estar en situación de desemprego e de percepción ou non de prestacións. – Xustificante das percepcións doutras prestacións sociais, de ser o caso – Impreso de domiciliación bancaria, de ser o caso – Autorización ao concello de Ferrol a solicitar da Axencia Estatal da Administración Tributaria información de natureza tributaria • Declaración de Patrimonio. Computarase o patrimonio neto de todas as partes residentes na unidade de convivencia consonte as reglas de valoración recollidas na Lei 19/1991, do 6 de xuño, do imposto sobre o patrimonio, e tendo en conta as excepcións que prevé a dita lei ao respecto da vivenda habitual. Deberá achega Declaración de Patrimonio, certificado da Consellería de Economía e Facenda. Autorizará ao concello de Ferrol a solicitar á Consellería de Economía e Facenda información de dita natureza. • As persoas que teñan recoñecida unha discapacidade física, psíquica ou sensorial presentarán o certificado do organismo público onde se recoñeza a citada discapacidade Con independencia desta documentación o concello poderá esixir os documentos complementarios que, durante a tramitación do expediente, estime oportunos en relación coa presentación solicitada. O persoal de Servizos Sociais municipais recabará de oficio, por si mesma ou a través doutras instancias, información relativa ao cumprimento dos requisitos de empadroamento e doutros indispensables e non suficientemente acreditados. O concello de Ferrol se reserva as actividades de verificación que estime convenientes sobre os datos achegados e relacionados co servizo que se solicita. As solicitudes se presentaran no rexistro municipal do concello de Ferrol no modelo normalizado que a tal fin ten, xunto con toda a documentación sinalada no artigo 15. O prazo está aberto durante todo o ano Se á solicitude non acompañase algún dos documentos esixidos requirirase ao interesado/a para que no prazo de 10 días emende a falta ou acompañe os documentos preceptivos, con indicación de que se non o fixera, teráselle por desistido da súa petición previa resolución que deberá ser dictada nos termos previstos no artigo 42 da lei 4/1999, de modificación da lei 30/1992, de 26 de novembro de réxime xurídico das administracións públicas e do procedemento administrativo común. A resolución corresponderá ao alcalde e por delegación ao concelleiro/a delegado/a de Benestar Social. O prazo de dita resolución será de tres meses. Transcorrido dito prazo, a contar desde o día seguinte ao que fora completada a documentación preceptiva, sen formalizarse dita resolución, a persoa interesada deberá entender denegada a súa solicitude. Unha vez aprobada a concesión e existindo dispoñibilidade de praza no servizo de axuda no fogar, notificarase á persoa interesada e á entidade prestadora do servizo. En caso de ausencia de prazas a solicitude valorada pasará a unha lista de agarda que se ordeará segundo a puntuación obtida e terá unha vixencia trimestral. O SAF libre concorrencia é unha prestación económica para os cidadáns que cumpran os requisitos/baremo segundo a dispoñibilidade orzamentaria. O acceso é prioritario e directo para as persoas que tendo recoñecida a situación de dependencia se lles asigna a axuda no fogar na correspondente resolución do programa individual de atención, e consonte o programa de asignación de recursos establecido no título II do Decreto 15/2010, do 4 de febreiro. A alta ás persoas en agarda se fará de acordo coa orde de prelación establecida no dito programa e segundo as horas que teña asignadas o concello de Ferrol. O concello designará a persoa profesional de referencia que levará ao seu cargo o expediente das persoas que teñen asignado o servizo de axuda no fogar tanto na modalidade de prestación básica como de dependencia. O/a coordinador/a do servizo de axuda no fogar será un profesional dos servizos sociais do concello de Ferrol cunha cualificación mínima de diplomatura universitaria na área de Servizos Sociais. O concello abrirá un expediente por cada persoa usuaria no que constará: a resolución de concesión do programa individual de atención para as persoas que teñen recoñecida a situación de dependencia; o acordo do órgano competente nos supostos de libre concorrencia; o acordo do servizo, o proxecto de intervención e a orde de domiciliación bancaria, de selo caso. O profesional de referencia e a persoa usuaria/gardador de feito/representante legal acordarán as condicións básicas do servizo. Asinarase un acordo de servizo entre a persoa usuaria e a entidade titular, no cal se recollerá o contido particular das atencións que se prestarán, a programación temporal da prestación, a intensidade horaria e os compromisos de ambas partes, incluíndo o compromiso de copagamento que corresponda (Anexo II) O proxecto de intervención recollerá os días de atención, o número de horas mensuais de prestación, o horario, a identidade do persoal de atención directa responsable da execución do proxecto, os obxectivos, as tarefas a desenvolver no domicilio. (Anexo III) A metodoloxía será: Determinación de tarefas e periodicidade, sinatura de acordo e elaboración proxecto intervención, presentación responsable da empresa/entidade adxudicataria do SAF á persoa usuaria e ás persoas da unidade de convivencia e presentación do persoal de atención directa responsable da execución do servizo e seguimentos sempre que as circunstancias o fagan necesario e, como mínimo, bimensuais. O copagamento se fará polas horas efectivamente prestadas sempre que a persoa usuaria ou a súa familia comunique a ausencia do domicilio cunha antelación mínima de dous días. No suposto de non recibir comunicación da suspensión temporal, se computaran as horas como se fosen realizadas. Informaráse ás persoas usuarias da existencia dun libro de reclamacións, que estará á súa disposición, para calquera queixa ou reclamación. No caso de queixa ou reclamación, facilitarase unha copia da queixa á persoa usuaria e remitirase o orixinal ao servizo de inspección no prazo de tres días, xunto cun informe do caso, segundo establece o artigo 6. i) do Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia.1.- A intensidade do servizo determinarase, con carácter xeral, en horas mensuais de atención, distribuídas segundo as necesidades da persoa usuaria e do criterio técnico do profesional de referencia.2.-A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención/na lista PAR de SAF. A súa aplicación será flexible e conforme co proxecto de intervención, de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria relacionadas no artigo 4 desta orde, todos os días da semana.3.- Nos restantes casos a intensidade do servizo virá determinada na prescrición efectuada polo persoal técnico de servizos sociais do concello e terá unha duración máxima de 40 horas mensuais de atención de luns a venres, non superando dúas horas/día salvo prescrición motivada que deberá constar no expediente e no proxecto de intervención.1. A capacidade económica das persoas dependentes, valoradas con dereito recoñecido de atención, mediante o servizo de axuda no fogar, calcularase de acordo coas normas de valoración contidas no capítulo II do título III do Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, observándose as normas de aplicación á materia, vixentes en cada momento, polo órgano competente en materia de servizos sociais da Xunta de Galicia.2. O resultado do cálculo da capacidade económica correspondente ás persoas dependentes valoradas con dereito de atención recoñecido no servizo de axuda no fogar constará na resolución do programa individualizado de atención que se desenvolva en cada caso de conformidade co que establece o artigo 38 do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos competentes. No servizo de axuda no fogar prestado a persoas ou unidades de conviencia distintas ás referidas no artigo anterior, o cómputo da capacidade económica se fará de acordo con seguintes criterios: a) Computarase a renda de todas as persoas residentes na mesma unidade de convivencia. Para estes efectos considérarase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas. b) Computarase así mesmo o patrimonio neto de todas as persoas residentes na unidade de convivencia. Para este efectos enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e gravamenes de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos. c) A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar 1.-No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido sexa igual ou inferior ao indicador público de rendas de efectos múltiples (IPREM), quedará exenta da obriga de participar no custo do servizo.2.- Nos demáis supostos, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: 3.- Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo, as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao correspondente, a cantidade a pagar será minorada proporcionalmente á diminución das horas efectivas de servizo. Nos demáis supostos, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado.4.- En ningún caso o importe da participación económica que deberá ingresar a persoa beneficiaria en concepto de pagamento, poderá exceder o 90% do custo do servizo determinado en termos de prezo/hora.5.- No caso das atencións e servizos complementarios do nivel básico do servizo de axuda no fogar, prestados ás persoas dependentes valoradas con dereito de atención recoñecido, para os efectos de facer efectiva a obriga de participar no custo do servizo por parte das persoas usuarias, aplicarase a seguinte táboa, na cal se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: Para o servizo de axuda no fogar, en réxime de libre concorrencia, e calquer outro servizo complementario para as persoas que non teñan o recoñecemento da situación de dependencia ou non as asista o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006, aplicarase a seguinte táboa que regula unha progresiva participación económica no custo do servizo en base ó cálculo da capacidade económica per cápita, de acordo co establecido no artigo 21 desta ordenanza. Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar ou servizos complementarios sexa unha problemática de desestructuración familiar, exclusión social ou pobreza infantil, circunstancia que deberá estar debidamente xustificada no correspondente informe e aprobada polo órgano competente. Se establece un límite máximo de participación económica das persoas usuarias do 40% da súa capacidade económica. En ningún caso se aplicará o copagamento nos seguintes casos: • Programa de valoración, orientación e información • Servizo de educación e apoio familiar • Programa básico de inserción social De conformidade co artigo 56.7 da Lei 13/2008, de servizos sociais de Galicia, en todo caso os ingresos que recaden as corporacións locais de Galicia en concepto de achega das persoas usuarias para a súa participación no custo dos servizos sociais comunitarios estarán afectados ao financiamento dos servizos que reciban. O uso e xestión dos fichos automatizados derivados deste Servizo se encontran suxietos á Lei Orgánica 15/1999, do 13 de decembro, de Protección de Datos de Carácter Personal. Non será preciso o consentimento do/a interesado/a para a cesión dos datos dos ficheiros cando estos se deriven do Contrato que o concello de Ferrol ten coas empresas que executan o servizo de Axuda no Fogar. No caso das entidades privadas que presten o servizo de axuda no fogar, mediante financiamento total ou parcial con fondos públicos, ou que atendan a persoas usuarias derivadas do sistema de autonomía persoal e atención á dependencia, manterán unha coordinación efectiva cos servizos sociais comunitarios básicos, en aplicación do principio de complementariedade respecto da xestión pública deste servizo para o que se establece un protocolo de comunicación de altas no servizo de cada persoa usuaria, así como unha copia do correspondente proxecto de intervención e dos informes de seguimento, dirixidos aos servizos sociais comunitarios básicos do Concello ou entidade local. Están obrigados ao pagamento do prezo público regulado nesta ordenanza as persoas físicas usuarias do servizo de axuda no fogar prestado por este Concello. O réxime xurídico da participación económica das persoas usuarias no custo do servizo é o establecido polo Real decreto lexislativo 2/2004, do 5 de marzo, polo que se aproba o texto refundido da Lei de Facendas Locais. A obriga de pagar os prezos públicos regulados nesta ordenanza, nace, en xeral, dende que se inicie a prestación do servizo e deberá facerse efectivo de acordo coas normas de xestión que se regulan na Ordenanza Fiscal As infraccións e sancións rexeranse, no relativo aos pagos, pola Lei 58/2003, do 17 de decembro, xeral tributaria e polo Real Decreto 939/2005, do 29 de xullo, polo que se aproba o Regulamento Xeral de Recadación, e no resto das materias, polo disposto na Lei 13/2008, de 3 de decembro, de servizos sociais de Galicia. DISPOSICIÓN ADICIONAL PRIMEIRA Delégase na Xunta de Goberno local a facultade de interpretar e aplicar as disposicións contidas nesta ordeanza así como a redacción das instruccións que foran necesarias para a súa correcta interpretación. DISPOSICIÓN ADICIONAL SEGUNDA O SAF no Concello de Ferrol adaptarase en todo momento á normativa estatal e autonómica vixente sobre o Sistema de Autonomía e Atención á Dependencia. DISPOSICIÓN DEROGATORIA Queda derrogada a Ordeanza Municipal reguladora do SAF publicada no BOP de A Coruña número 184 do día 26 de setembro de 2013. DISPOSICIÓN DERRADEIRA A tenor do disposto na Lei 7/1985, do 2 de abril, reguladora das bases de réxime local a presente Ordenanza entrará en vigor aos 15 días seguintes á publicación no Boletín Oficial da Provincia, permanecendo en vigor ata a súa modificación ou derrogación expresa. Ferrol, O alcalde-presidente Asdo.: José Manuel Rey Varela